"Уажәааны ауаа иаҳзаауа ишәҭуа аҵиаақәа роуп ирҭаху, аха ҳара иҳамаӡам шықәсыктәи ашәҭқәа, ҳара иаҳааӡо ӡынгьы-ԥхынгьы ииаҵәоу, акыршықәса зыԥсы ҭазаауа роуп. Иҳамоуп ес-аамҭа ишәҭуагьы. Арахь иаауеит ҿыц аҩнқәа зыргыло рышҭақәа рырԥшӡаразы аҵиаақәа зҭаху. Ачараура аӡәы игәы иҭаикзар, уи дашьҭоуп иаҳа зықәрахь инеихьоу, идуу аҵиаақәа, урҭ аҿаҳҵоит, иааҳгоит Италиантәи. Ҳара иҳамоу аҵиаақәа ҳхала еихаҳҳауеит, уи алагьы акыршықәса зхыҵуа ззаамхәо иаҳҭоит алшара ахҿарах агара. Иаҳа идуу аҵиаа ахылаԥшра мариоуп. Ҿыц иҟоу ашьапы акра иаҳа иацәыуадаҩуп. Удгьыл анаалароуп, аҵиаа акраҿауҵалароуп, ирлас еизҳаӡом, нас ихурффалароуп, абри зегьы аамҭа агоит", - ҳәа еиҭалҳәеит Ажьиԥҳа.
Иаҳа инеицыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаҳьар ҟалоит:
Шәазыӡырҩла арубрика "Аҭоурых иагәылаҵаху" арадио Sputnik Аԥсны аефир аҿы есмҽыша.
Иара убас шәаԥхьар ҟалоит:
Аҭоурых иагәылаҵәаху: Инџьгьиа "Аԥсуа мифологиа ахыҵхырҭа" ашәҟәы азы
АҞӘА, 31 - Sputnik. Краснодартәи атәылаҿацә аҟны даҽа 80 коронавирустә хҭыс ҿыц шьақәыргылоуп ҳәа адырра ҟанаҵоит Ҟәбан администрациа.
"Аҵыхәтәантәи уахыки-ҽнаки рыла Краснодар ачымазара рыдбалоуп 41-ҩык, Армавир – 11-ҩык, Шәача – быжьҩык, хҩык-хҩык егьырҭ араионқәа хәба рҟны. Ичмазаҩхаз рахьтә 52-ҩык аҳәсақәа роуп, 28-ҩык хацәқәоуп. Зегьы иреиҳабу 94 шықәса ихыҵуеит", – аҳәоит адырраҿы.
Ари амш иалагӡаны арегион аҟны иԥсҭазаара далҵит 70 шықәса ирҭагылаз COVID-19 зцәа иалаз ачымазаҩ. Иааидкыланы Краснодартәи атәылаҿацә аҟны ачымазара иахҟьаны иԥсыз рхыԥхьаӡара 32-ҩык рҟынӡа инаӡоит.
Акоронавирус аҟазшьақәа иреиԥшу зхы иадызбалаз 9648-ҩык ауааԥсыра ахәышәтәырҭақәа ирыдҵаалеит, урҭ рахьтә 91-ҩык хәыҷқәоуп. Рыхәышәтәра иацыцоит 2137-ҩык апациентцәа, урҭ рахьтә 214-ҩык зықәра намӡац роуп.
Акоронавирус иадҳәалоу ажәабжьқәа зегьы шәрыԥхьар ҟалоит абра>>